Іс №2-484/6-2015

**Ш Е Ш І М**

**ҚАЗАҚСТАН РЕСПУБЛИКАСЫНЫҢ АТЫНАН**

18 наурыз 2015 жыл Ақтау қаласы

Маңғыстау облысының мамандандырылған ауданаралық экономикалық соты құрамында төрағалық етуші судья Ж.Б.Нурушева, хатшылықта Ш. Скакова отырып, прокурор С.Кубаевтың, талапкердің 06.01.2015 жылғы сенімхат бойынша өкілі А.Акзамкызының және 25.02.2015 жылғы сенімхат бойынша өкілі К.Узакбаевтың қатысуларымен, ашық сот отырысында, сот отырысының залында, талапкер Бейнеу ауданы бойынша мемлекеттік кірістер басқармасының жауапкер жеке кәсіпкер Мыкышева Искул Карибековнадан бюджет пайдасына әлеуметтік салығы бойынша берешегі 193 555 теңге және 90 418 теңге өсімпұл өндіру туралы азаматтық ісін қарап,

А Н Ы Қ Т А Ғ А Н Ы:

Талапкер Бейнеу ауданы бойынша мемлекеттік кірістер басқармасы сотқа берген талап арызында жауапкер И.Мыкышеваның жеке кәсіпкер ретінде салық басқармасында 21.11.2007 жылы тіркелгенін және 07.04.2014 жылғы кәсіпкердің берешектері туралы салықтық тексеру қорытындысымен 15.01.2015 жылға жалпы салық бершегі 283 973 теңге, оның ішінде негізгі салығы 193 555 теңге, өсімпұлы 90 418 теңге құрағанын көрсеткен.

Сонымен қатар, талапкер арызында Бейнеу ауданы бойынша мемлекеттік кірістер басқармасымен жауапкерге салық берешегін өтеу туралы хабарлама жіберілгенін, салық төлеушінің банк шоттары бойынша шығыс операцияларына, касса бойынша тоқтата тұру туралы, салық банк шоттарындағы ақша есебінен өндіріп алу өкімдері қойылғанын көрсеткен. Сонымен бірге, 30.04.2014 жылы №10000000703 салық төлеушінің мүлікке билік етуін шектеу туралы шешімі шығарылып салық төлеушіге тапсырылғанын, уәкілетті органдардың мәліметіне сәйкес жауапкердің меншігінде жылжыйтын және жылжымайтын мүліктердің және банк шоттары бойынша қаражаты, дебиторлық бережақтары жоқтығын көрсеткен. Сонымен бірге, Бейнеу ауданы бойынша Әділет басқармасының 09.10.2014 жылғы мәліметіне сәйкес И.Мыкышеваның азамат Т.Караевпен некеге отырғаны және Т.Караевтың меншігінде 0,1 га жер телімі мен тұрғын үй тіркелгені анықталғанын, сондықтан ерлі-зайыптылардың некеде тұрған кезінде жинаған мүлік олардың бірлескен ортақ меншігінде болып табылатындығын көрсетіп, жауапкер жеке кәсіпкер Мыкышева Искул Карибековнадан әлеуметтік салығы бойынша берешегі 193 555 теңге және 90 418,34 теңге өсімпұлды бюджет пайдасына өндіру үшін ортақ мүліктен жеке кәсіпкер Мыкышева Искул Карибековнаның үлесін бөліп беруді сұраған.

Сот отырысында талапкер өкілдері К.Узакбаев және А.Акзамкызы талаптарын нақтылап және қолдап жауапкер жеке кәсіпкер И.Мыкышевадан бюджет пайдасына әлеуметтік салығы бойынша қарызы 193 555,25 теңге және 90 418,34 теңге өсімпұл өндіруді сұрады.

Жауапкер жеке кәсіпкер И.Мыкышева 12.03.2015 жылы сотқа берген арызында талапкердің талабын толықтай мойындайтынын көрсетіп, азаматтық істі өзінің қатысуынсыз қарауды сұраған.

Сот, талапкер өкілдерінің түсініктемелерін, прокурордың талап арыз қанағаттандырылуға жатады деген қорытындысын тыңдап, азаматтық іс құжаттарын зерттеп, төмендегідей қорытындыға келеді.

Қазақстан Республикасының Конституциясының 35-бабына сәйкес заңды түрде [белгіленген](http://zan.kz/kaz/docs/K080000099_#z156) салықтарды, алымдарды және өзге де міндетті төлемдерді төлеу әркімнің борышы әрі міндеті болып табылады.

Қазақстан Республикасының Салық кодексінің 5-бабына сәйкес  салық төлеуші - салық міндеттемесін, салық агенті салықтарды есептеу, ұстау және аудару жөніндегі міндетті Қазақстан Республикасының салық заңнамасына сәйкес толық көлемде және белгіленген мерзімде орындауға міндетті.

Іс құжаттарынан көрінгендей, И.Мыкышева Бейнеу ауданы бойынша салық басқармасында жеке кәсіпкер ретінде 21.11.2007 жылы тіркелген.

15.01.2015 жылға салық берешегі есебіне сәйкес жауапкердің жалпы салық берешегі 283 974 теңге, оның ішінде негізгі салығы 193 555 теңге, өсімпұлы 90 418 теңге құраған.

07.04.2014 жылы жауапкерге Бейнеу ауданы бойынша мемлекеттік кірістер басқармасымен салық берешегін өтеу туралы хабарлама жіберілген.

Алайда, жауапкердің салық берешегін төлемеуі себепті жауапкердің банк шоттары бойынша шығыс операцияларына, касса бойынша тоқтата тұру туралы, салық банк шоттарындағы ақша есебінен өндіріп алу өкімдері қойылған.

30.04.2014 жылы №10000000703 салық төлеушінің мүлікке билік етуін шектеу туралы шешімі салық төлеушіге тапсырылған.

Аталған деректер іс құжаттарымен және талапкер өкілдерінің түсініктемелерімен дәлелденеді.

Сонымен қатар, іс құжаттарынан мемлекеттік органдардың мәліметіне сәйкес жауапкердің меншігінде жылжыйтын және жылжымайтын мүліктердің, банк шоттары бойынша қаражаты, дебиторлық бережақтары жоқтығы көрінеді.

Талапкер тарапынан Қазақстан Республикасының Салық кодексінің 614-бабы бойынша салық берешегін мәжбүрлеп өндіріп алу шаралары толықтай жүргізілген.

Істің бұл тұрғысында, сот талапкердің талабы толық қанағаттандырылуға жатады деп санайды.

Қазақстан Республикасы Азаматтық іс жүргізу кодексінің 116 бабының талаптарына сай, жауапкерден мемлекет пайдасына 2 840 теңге мемлекеттік баж алымы өндірілуге жатады.

Жоғарыда көрсетілгендердің негізінде Қазақстан Республикасының Азаматтық іс жүргізу кодексінің 217-221,223 баптарын басшылыққа ала отырып, сот

Ш Е Ш І М Е Т Т І:

Талапкер Бейнеу ауданы бойынша мемлекеттік кірістер басқармасының жауапкер жеке кәсіпкер Мыкышева Искул Карибековнадан бюджет пайдасына әлеуметтік салығы бойынша берешегі 193 555 теңге және 90 418 теңге өсімпұл өндіру туралы талабы толық қанағаттандырылсын.

Жеке кәсіпкер Мыкышева Искул Карибековнадан бюджет пайдасына әлеуметтік салығы бойынша берешегі 193 555 (бір жүз тоқсан үш мың бес жүз елу бес) теңге және өсімпұл 90 418 (тоқсан мың төрт жүз он сегіз) теңге барлығы 283 973 (екі жүз сексен үш мың тоғыз жүз жетпіс үш) теңге өндірілсін.

Жеке кәсіпкер Мыкышева Искул Карибековнадан мемлекет пайдасына 2840 (екі мың сегіз жүз қырық) теңге мемлекеттік баж алымы өндірілсін.

Шешімге наразы жақ оның көшірмесі тапсырылған күннен бастап он бес күн ішінде, Қазақстан Республикасының Азаматтық іс жүргізу кодексінің 334,335 баптарын сақтай отырып, Маңғыстау облысының мамандандырылған ауданаралық экономикалық соты арқылы Маңғыстау облыстық сотының азаматтық және әкімшілік істер жөніндегі апелляциялық сот алқасына апелляциялық шағым, прокурор апелляциялық наразылық келтіруге құқылы.

Судья Ж.Б.Нурушева

Көшірмесі дұрыс

Судья Ж.Б.Нурушева

Анықтама

Шешім заңды күшіне енген жоқ.

Судья Ж.Б.Нурушева

18.03.2015ж.